**VUOROKAUSIVIRTSAN KERÄYS, SÄILÖNTÄAINEETON (dU-)**

Vuorokausivirtsan tutkimuksia käytetään mm. munuaistautien ja aineenvaihdunnan sairauksien selvittelyssä. Virtsan koostumus vaihtelee eri vuorokauden aikoina, minkä vuoksi keräysaika on 24 tuntia.

Tutkimuksia, joiden keräysvirtsaan ei tarvita säilöntäaineita: dU-Alb (3557), dU-Ca (4514), dU-Cu (2169), dU-I (3197), dU-K (1994), dU-Kors-V (2130), dU-Krea (2141), dU-Na (2376), dU-Pi (1429), dU-Prot (2513), dU-Urea (2887), Pt-Krea-Cl (2146)

**Näytteenottovälineet**

* Virtsankeräysastia 1-2 kpl, kertakäyttömukeja

**Näytteenotto**

Keräyksen aikana voi syödä ja juoda normaalisti, ellei muita ohjeita ole annettu. On varottava, ettei virtsaa joudu hukkaan ulostamisen yhteydessä. Keräystä ei tule suorittaa kuukautisvuodon aikana. Keräys aloitetaan esim. aamulla klo 6:00, päättyen seuraavana aamuna klo 6:00.

**Tämä ohje palautetaan näytteen mukana seuraavin tiedoin:**

**Nimi:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Henkilötunnus:**\_\_\_\_\_\_\_\_\_\_\_\_\_\_\_\_

**Paino / pituus**:\_\_\_\_\_\_\_\_\_ / \_\_\_\_\_\_\_\_\_\_ (jos tutkimuspyyntönä Pt-Krea-Cl)

1. **KERÄYKSEN ALOITUS**
* Virtsarakko tyhjennetään. Tätä virtsaerää ei oteta talteen.
* Merkitään muistiin tarkka kellonaika minuutin tarkkuudella.

päivämäärä\_\_\_\_\_\_\_\_\_\_\_\_\_\_\_­\_\_ klo\_\_\_\_\_\_\_\_\_\_\_\_\_\_\_

1. **VIRTSAN KERÄYS**
* Kerätään kaikki 24 tunnin aikana erittyvä virtsa talteen.
1. **KERÄYKSEN LOPETUS**
* Virtsarakko tyhjennetään keräysastiaan viimeisen kerran tasan 24 tunnin kuluttua keräyksen aloituksesta. Tämä on viimeinen virtsaerä, joka otetaan talteen.
* Keräysastian ulkopinta kuivataan.
* Merkitään muistiin tarkka kellonaika minuutin tarkkuudella.

päivämäärä\_\_\_\_\_\_\_\_\_\_\_\_\_\_\_\_\_ klo\_\_\_\_\_\_\_\_\_\_\_\_\_\_\_

**Säilytys ja kuljetus**

Keräysastia(t) säilytetään suljettuna viileässä (2 - 8 °C) ja valolta suojattuna koko keräyksen. Näyte ei saa jäätyä. **Keräysastia(t) tuodaan laboratorioon huoneen-lämmössä mahdollisimman pian.**